दीपक ठाकुर के पिता ने लिया सोमी खान का नाम, शरमा कर यूं दिया जवाब- देखें Video  
दीपक ठाकुर पहुंचे किचन चैंपियन
साथ में पिता भी यहां पहुंचे
सोमी खान के बात पर शरमा गए दीपक
बिग बॉस सीजन 12 (Bigg Boss 12) में कंटेस्टेंट रहे बिहार राज्य के मुजफ्फरपुर शहर के रहने वाले दीपक ठाकुर (Deepak Thakur) ने अपने खेल से लाखों दर्शकों का दिल जीत लिया था. दीपक ठाकुर अपने दमदार खेल व चालबाज दिमाग से बिग बॉस 12 के फिनाले तक पहुंच गए. हालांकि दीपक ठाकुर विनर का फाइनल डिसिजन सुनने से पहले सलमान खान द्वारा दिए गए ऑफर को स्वीकार कर लेते हैं और पैसों से भरा बैग लेकर बाहर हो जाते हैं. इसके बावजूद दीपक ठाकुर की पॉपुलैरिटी दिन प्रतिदिन बढ़ती ही जा रही है. वह आए दिन किसी न किसी शो या कॉन्सर्ट में दिखाई देते हैं. हाल ही में वह कलर्स पर आने वाले शो किचन चैंपियन (Kitchen Champion) में दिखाई दिए. इस दौरान दीपक के पिता पंकज ठाकुर भी यहां पहुंचे.
दीपक ठाकुर के पिता ने शो के दौरान सोमी खान को लेकर कुछ ऐसा कह दिया कि हर कोई हंसने पर मजबूर हो गया. किचन चैंपियन (Kitchen Champion) शो के होस्ट अर्जुन बिजलानी ने दीपक ठाकुर के पिता से पूछा, ''बिग बॉस के बाद कितनी लड़कियों के टिक मिले.'' इस पर दीपक के पिता पंकज ने जवाब दिया, ''दीपक के लिए तो सारी दुनिया जान रही है कि सोमी खान से ही संबंध था.'' इस पर दीपक काफी शरमा गए और फिर हंसने लगे. दीपक ठाकुर का यह वीडियो काफी मजेदार है. किचन चैंपियन में दीपक ठाकुर और उनके पिता ने मिलकर खाना बनाया.
 
A post shared by deepaksomi fan shanu (@deepak_somi_fanclub) on Mar 16, 2019 at 3:01am PDT
 
बिग बॉस 12 (Bigg Boss 12) में सबसे मजेदार और नोंक-झोंक करने वाली जोड़ी सोमी खान (Somi Khan) और दीपक ठाकुर  (Deepak Thakur) की रही. बिग बॉस के फॉलोअर्स दोनों को एक साथ देखना पसंद करते है. पिछले दिनों सोमी खान (Somi Khan) के साथ दीपक ठाकुर  (Deepak Thakur) गुजरात के कच्छ स्थित भारत-पाकिस्तान बॉर्डर के करीब कोटेश्वर में फोटोशूट कराया.
बता दें, दीपक ठाकुर (Deepak Thakur) और सोमी खान (Somi Khan) के बीच खट्टी-मीठी केमेस्ट्री सभी को पसंद आई थी. सभी उन्हें अक्सर एक साथ ही देखना चाहते थे. जयपुर की सोमी खान को दीपक ठाकुर बिग बॉस के भीतर काफी पसंद करने लगे थे. हालांकि बाद में यह क्लीयर हो गया था कि दोनों एक-दूसरे के बीच दोस्त बने रहेंगे.